Komission asetus (EY) N:o 814/97, annettu 5 päivänä toukokuuta 1997, asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1996/1997 annetun asetuksen (EY) N:o 2177/96 muuttamisesta



Virallinen lehti nro L 116 , 06/05/1997 s. 0021 - 0021



KOMISSION ASETUS (EY) N:o 814/97, annettu 5 päivänä toukokuuta 1997, asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1996/1997 annetun asetuksen (EY) N:o 2177/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 536/97 (2), ja erityisesti sen 38 artiklan 5 kohdan, sekä katsoo, että esitislaukseen toimittaminen edellyttää viinien ja viiniyttämisen sivutuotteiden tislausta koskevista yleisistä säännöistä 19 päivänä kesäkuuta 1989 annetun neuvoston asetuksen (ETY) N:o 2046/89 (3), sellaisena kuin se on viimeksi muutettuna asetuksella (EY) N:o 2468/96 (4), 4 ja 5 artiklassa tarkoitetun sopimuksen tai ilmoituksen tekemistä; komission asetuksessa (EY) N:o 2177/96 (5), sellaisena kuin se on muutettuna asetuksella (EY) N:o 510/97 (6), säädettyä mahdollisuutta siirtää oikeudet ja velvollisuudet on tämän vuoksi sovellettava kyseisiin sopimuksiin ja ilmoituksiin; tasa-arvoisen kohtelun varmistamiseksi tällainen oikeuksien ja velvollisuuksien siirto on sallittava paitsi eri tuottajien välillä, myös saman tuottajan tuottamien puna- ja valkoviinien välillä, erityisesti tiettyjen viinialueiden tislaamoilla on ylitsepääsemättömiä vaikeuksia noudattaa viinien toimittamiselle asetettuja määräaikoja; tästä syystä viinien toimittamisajankohtaa olisi siirrettävä 31 päivään heinäkuuta 1997, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2177/96 1 a artikla seuraavasti: 1. Korvataan kaikkialla sana "sopimukset" sanoilla "sopimukset tai ilmoitukset". 2. Lisätään 1 kohtaan seuraava alakohta: "Edellisessä alakohdassa tarkoitettu oikeuksien ja velvollisuuksien siirto sallitaan myös niille tuottajille, jotka haluavat toimittaa punaviinin asemesta valkoviiniä toimivaltaisen interventioelimen hyväksyttäväksi viimeistään 25 päivänä tammikuuta 1997 esitettyjen sopimusten tai ilmoitusten mukaiseen esitislaukseen." 2 artikla Korvataan asetuksen (EY) N:o 2177/96 1 b artiklan 4 kohdassa päivämäärä "30 päivänä kesäkuuta 1997" päivämäärällä "31 päivänä heinäkuuta 1997". 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 83, 25.3.1997, s. 5 (3) EYVL N:o L 202, 14.7.1989, s. 14 (4) EYVL N:o L 335, 24.12.1996, s. 7 (5) EYVL N:o L 291, 14.11.1996, s. 17 (6) EYVL N:o L 80, 21.3.1997, s. 9